Document ID: 31993D0198

KOMISSION PÄÄTÖS,
tehty 17 päivänä helmikuuta 1993,
eläinten terveyttä koskevista vaatimuksista ja kotieläiminä pidettyjen lampaiden ja vuohien tuonnissa kolmansista maista (93/198/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna asetuksella (ETY) N:o 1601/92 (), ja erityisesti sen 8 ja 11 artiklan,
sekä katsoo, että
neuvoston direktiivissä 91/68/ETY () säädetään eläinten terveyttä koskevista vaatimuksista yhteisön sisäisessä lampaiden ja vuohien kaupassa,
neuvoston direktiivissä 91/496/ETY (), sellaisena kuin se on viimeksi muutettuna direktiivillä 92/438/ETY (), vahvistetaan kolmansista maista yhteisöön tuotavien eläinten eläinlääkintätarkastusten järjestämistä koskevat periaatteet,
neuvoston päätöksessä 79/542/ETY (), sellaisena kuin se on viimeksi muutettuna komission päätöksellä 93/100/ETY (), jotta siihen sisällytettäisiin lampaat ja vuohet, vahvistetussa luettelossa olevissa kolmansissa maissa eläinten terveyttä valvovat eläinlääkintäviranomaiset, jotka tietyistä uudelleenjärjestäytymistapauksista huolimatta tarjoavat riittävät takeet lampaiden ja vuohien tuonnin yhteydessä mahdollisesti leviävien tautien osalta,
luettelossa olevien kolmansien maiden eläinlääkintäviranomaiset ovat sitoutuneet 24 tunnin kuluessa ilmoittamaan komissiolle ja jäsenvaltioille seuraavien tautien esiintymisestä: karjarutto, suu- ja sorkkatauti, bluetongue -tauti, vuohen tarttuva keuhkorutto, pienten märehtijäin rutto, epitsoottinen verenvuototauti, lammasrokko, vuohirokko, Rift Valley -kuume, vesicular stomatitis -tauti, tai rokotuspäätöksestä mainittuja tauteja vastaan,
luettelossa olevien maiden eläinlääkintäviranomaiset ovat sitoutuneet olemaan sallimatta päätöksen liitteessä kuvattujen todistusten antamista tuoduille eläimille, jos mainittuja eläimiä ei ole tuotu jäsenvaltiosta tai niitä ei ole tuotu vähintään yhtä tiukkojen eläinlääkinnällisten vaatimusten mukaisesti kuin direktiivissä 72/462/ETY ja sen seurauksena tehdyissä päätöksissä vahvistetaan, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava sellaisten kotieläiminä pidettyjen lampaiden ja vuohien tuonti, jotka täyttävät teuraseläinten osalta liitteen osissa 1 a ja 1 b tarkoitetuissa terveystodistuksissa täsmennetyt vaatimukset. Tämän todistuksen on oltava liitteen osissa 2 a ja 2 b olevista kolmansista maista tai kolmansien maiden osista lähtöisin olevien lampaiden ja vuohien lähetyksen mukana.
2 artikla
Tätä päätöstä sovelletaan kuudennestakymmenennesta päivästä sen jälkeen, kun se on ilmoitettu jäsenvaltioille.
3 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä helmikuuta 1993.

Labels: 0
3
5
6